b'\n_START_ARTICLE_\nConstitutio Antoniniana\n_START_PARAGRAPH_\nConstitutio Antoniniana (slovensko Antoninova ustava, to\xc4\x8dneje Antoninov edikt) ali Karakalov edikt, dr\xc5\xbeavni razglas, ki ga je leta 212 objavil rimski cesar Karakala in z njim vsem svobodnim mo\xc5\xa1kim v Rimskem cesarstvu podelil polno rimsko dr\xc5\xbeavljanstvo, vsem svobodnim \xc5\xbeenskam v cesarstvu pa pravice, ki so jih imele Rimljanke._NEWLINE_Pred letom 212 je imela polno rimsko dr\xc5\xbeavljanstvo samo ve\xc4\x8dina prebivalcev Italije, s Karakalovim edikom pa so ga dobili tudi prebivalci kolonij, ki so jih ustanovili Rimljani v drugih provincah, Rimljani ali njihovi potomci, ki so \xc5\xbeiveli v teh provincah, prebivalci nekaterih mest po celem cesarstvu in nekaj lokalnih plemi\xc4\x8dev, na primer kraljev vazalnih dr\xc5\xbeav. Provinciales po drugi strani ve\xc4\x8dinoma niso dobili dr\xc5\xbeavljanstva, \xc4\x8deprav so nekateri u\xc5\xbeivali pravice po Latinskem zakonu.\n_START_SECTION_\nCilji in posledice\n_START_PARAGRAPH_\nPo mnenju Kasija Diona, edinega rimskega zgodovinarja, ki je omenil Antoninov edikt, je bil njegov glavni cilj pove\xc4\x8danje \xc5\xa1tevila davkopla\xc4\x8devalcev: "(Karakala) jim je s tem navidezno izkazal veliko \xc4\x8dast, njegov pravi namen pa je bil pove\xc4\x8dati svoje prihodke, ker ve\xc4\x8dina tujcev davkov ni pla\xc4\x8devala". Ob tem je treba opozoriti, da je Dion na Karakalo na splo\xc5\xa1no gledal kot na slabega in podlega cesarja._NEWLINE_Drugi cilj edikta bi lahko bil pove\xc4\x8danje \xc5\xa1tevila kandidatov za njegovih legije, ker so v njih lahko slu\xc5\xbeili samo polnopravni rimski dr\xc5\xbeavljani._NEWLINE_Edikt, ki je cesarstvu na prvi pogled prinesel veliko ugodnosti, je pri\xc5\xa1el na pla\xc4\x8dilo pri pomo\xc5\xbenih voja\xc5\xa1kih enotah, v katerih so slu\xc5\xbeili nedr\xc5\xbeavljani in je privedel do barbarizacije rimske armade._NEWLINE_In ne nazadnje je bilo pred sprejetjem odloka rimsko dr\xc5\xbeavljanstvo vaba za vstop v rimske pomo\xc5\xbene enote, ker so njihovi veterani po kon\xc4\x8danem slu\xc5\xbebovanju dobili rimsko dr\xc5\xbeavljanstvo. S sprejetjem edikta je postalo slu\xc5\xbebovanje manj privla\xc4\x8dno in rimska vojska je imela \xc5\xbee konec 3. stoletja velike te\xc5\xbeave pri rekrutiranju vojakov.'